**Prof. dr. Marko Hočevar**

Prof. dr. Marko Hočevar je končal Medicinsko fakulteto Univerze v Ljubljani leta 1990, leta 1991 pa pridobil nostrifikacijo diplome za ZDA in Kanado. Po strokovnem izpitu se je zaposlil na Onkološkm inštitutu v Ljubljani, kjer je zaposlen še danes. 12 let je bil predstojnik sektorja operativnih strok. Leta 1994 je magistriral, leta 2000 pa doktoriral na Medicinski fakulteti Univerze v Ljubljani. Po končani specializaciji splošne kirurgije leta 1997 se je eno leto izpopolnjeval na Cornellu v New Yorku. Leta 2002 je opravil izpit iz onkološke kirurgije svetovnega združenja onkoloških kirurgov.

Bil je nosilec treh nacionalnih raziskovalnih projektov in nacionalni nosilec mednarodnega projekta GENOMEL. Njegovo znanstveno raziskovalno delo obsega 223 del, pedagoško 13 del in strokovno 81 del. Objavil je 81 člankov v mednarodnih revijah, ki jih indeksira SCI. Bil je mentor sedmim doktorandom. V letu 2015 je bil gostujoči profesor v Copenhagnu (Danska), leta 2017 pa na Reki (Hrvaška). Leta 2000 je bil izvoljen v naziv asistenta, leta 2000 v naziv docenta, leta 2009 pa v naziv izrednega profesorja za kirurgijo.